b'\n_START_ARTICLE_\nPokri\xc5\xbeanje\n_START_SECTION_\nV pravoslavnih Cerkvah\n_START_PARAGRAPH_\nV pravoslavju se verniki pokri\xc5\xbeajo tako, da dr\xc5\xbeijo skupaj tri prste desne roke, in sicer palec, kazalec in sredinec, ki predstavljajo Sveto Trojico, medtem ko sta prstanec in mezinec upognjena nazaj v dlan. Ta dva prsta predstavljata dvojno naravo Jezusa Kristusa, ki je bil hkrati bog in hkrati \xc4\x8dlovek. Dejstvo, da sta upognjena nazaj v dlan, pa simbolizira prihod Kristusa na Zemljo. Verniki se dotaknejo najprej \xc4\x8dela, nato prsnega ko\xc5\xa1a, nato desne rame in nazadnje leve rame. Tak na\xc4\x8din pokri\xc5\xbeanja uporabljajo tudi katoli\xc5\xa1ke Cerkve vzhodnega obreda. V vzhodnih Cerkvah je pogosto tudi ve\xc4\x8dkratno pokri\xc5\xbeanje in pokri\xc5\xbeanje s priklanjanjem._NEWLINE_Kadar duhovnik blagoslavlja vernike, pa s prsti desne roke oblikuje tradicionalni \xc5\xa1tiri\xc4\x8drkovni simbol Jezusa Kristusa ali ti. Kristogram ICXC, ki je okraj\xc5\xa1ava Kristusovega imena, pisanega v gr\xc5\xa1ki pisavi (IHCOYC XPICTOC). Kazalec iztegne v obliki \xc4\x8drke I, sredinec pokr\xc4\x8di v obliki \xc4\x8drke C, prstanec in palec prekri\xc5\xbea v obliki \xc4\x8drke X, mezinec pa pokr\xc4\x8di v obliki \xc4\x8drke C. Nato naredi znamenje kri\xc5\xbea nad tistim, ki ga blagoslavlja, najprej navpi\xc4\x8dno in nato vodoravno.'